[bookmark: _GoBack]ПРАВИЛНИК 
ЗА ДЕЙНОСТТА НА ОБЩИНСКО ПРЕДПРИЯТИЕ 
"ОБРЕДЕН КОМПЛЕКС - БУРГАС"

Приет с решение на Общински съвет-Бургас по т. 6, Протокол № 18/21.12.2020 г.; изменен и допълнен:  по т. 6, Протокол № 46/20.12.2022 г.

ГЛАВА ПЪРВА 
ОБЩИ ПОЛОЖЕНИЯ. 

Чл. 1. (1) С този правилник се определят дейността, организацията на работа и структурата на Общинско предприятие "Обреден комплекс - Бургас", наричано накратко „предприятието“.
(2) Общинско предприятие "Обреден комплекс - Бургас" е създадено   на основание чл.52, ал.2 от Закона за общинската собственост. Предприятието се преобразува и закрива по реда, посочен в Закона за общинската собственост.
(3) Общинско предприятие Обреден комплекс - Бургас е специализирано звено на бюджетна издръжка към Община Бургас за изпълнение на местни социални и стопански функции, свързани с организиране на ритуали, осигуряване на услуги и съпътстващите ги реквизити, символи и стоки, съгласно нормативните изисквания.
 (4) Общинското предприятие не е юридическо лице и осъществява дейността си от името на Община Бургас в рамките на предоставените му пълномощия.
(5) Общинското предприятие осъществява дейността си въз основа на настоящия правилник, в съответствие с изискванията на Закона за общинската собственост и приетите от Общински съвет - Бургас подзаконови актове.
(6) Общинското предприятие осъществява дейността си под наименованието "Обреден комплекс - Бургас" на адрес: гр. Бургас, ул. "Иван Богоров" № 20.
Чл. 2. Предприятието осъществява своята дейност на бюджетна издръжка при условията и реда на този правилник. Предприятието е със самостоятелна банкова сметка.

ГЛАВА  ВТОРА 
ПРЕДМЕТ НА ДЕЙНОСТ

Чл. 3. Предметът на дейността на Общинско предприятие "Обреден комплекс - Бургас" е:
1. управление, стопанисване и поддържане на гробищните паркове в Община Бургас;
2. организиране и извършване на услуги, свързани с радостните и траурни обреди, и осигуряване на съпътстващите ги реквизити, символи и стоки,  в това число:
2.1. осъществяване на дейности по извършване на сватбени ритуали за сключване на граждански брак;
2.2. организира и/или договаря производството и снабдяването на гражданите с необходимите реквизити, символи, потреби и аксесоари, свързани със празници и обреди;
2.3. осъществява дейности по организация на погребенията, в т.ч. определяне на  деня и часа на тези действия, като осигурява  гробно място, урнов гроб или урнова ниша за покойника, както и:
 	- изкопаване, спускане, заравяне и оформяне на гробно място;
 	- извършване на граждански ритуал при погребения и възпоменания;
- превоз на покойник;
 	- осигуряване на престой в камера;
 	- отпечатване на некролози;
 	- ламиниране на некролози, снимки и документи;
 	- надпис на кръст и ленти на венец;
- поддържане на гробни места сезонно или целогодишно;
 	- почистване на гробни места еднократно;
 	- издаване на разрешение за строителни дейности и дейности по гробните места;
 	- изработка и доставка на венци и цветя при погребение;
 	- предлагане на различни видове ковчези, надгробни знаци и всички видове траурни потреби, свързани с погребенията и възпоменанията;
-  Продажба на различни видове стоки, свързани с дейността (ковчези, надгробни знаци и др.)  и всички видове траурни потреби, свързани с погребенията и възпоменанията;
2.4. организиране на социални погребения на определените с решение на Общински съвет –Бургас групи граждани, в рамките на гласуваните за съответната година бюджетни средства. 
3.  Води регистри на покойниците по гробищни паркове, парцели, редове и гробни места.
Чл. 4. Промяна в предмета на дейност на предприятието се извършва по реда на неговото приемане – с решение на Общински съвет – Бургас. 

ГЛАВА ВТОРА
СТРУКТУРА И СЪСТАВ НА ОБЩИНСКОТО ПРЕДПРИЯТИЕ

Чл. 5. (1) Организационно - управленската структура на общинското предприятие е съгласно Приложение № 1, неразделна част от настоящия правилник. 
 (2) Длъжностното щатно разписание на ОП „Обреден комплекс – Бургас” се утвърждава от Кмета на Община Бургас, по предложение на Директора на ОП „Обреден комплекс – Бургас”, в съответствие с приетата от Общински съвет – Бургас численост и е в пряка връзка с целите и задачите, произтичащи от предмета на дейност на общинското предприятие.
(3) Всяка промяна в длъжностното щатно разписание и в поименното разписание на длъжностите се представя в двуседмичен срок в дирекция „Човешки ресурси” при Община Бургас.

ГЛАВА ТРЕТА
УПРАВЛЕНИЕ

Чл. 6. Общинското предприятие се ръководи и представлява от директор, който се назначава по трудово правоотношение от кмета на Община Бургас, след проведен конкурс. 	
Чл. 7. Директорът на Общинското предприятие е административно подчинен на 
Кмета на Община Бургас. 
Чл. 8. Директорът организира и управлява дейността на предприятието съобразно действащото законодателство, решенията на Общинския съвет и заповедите на Кмета на общината. 
Чл. 9. За осъществяването на своите правомощия, директорът на Общинското  предприятие издава заповеди. 

Чл. 10. Директорът назначава, преназначава и освобождава работниците и служителите на Общинското предприятие и урежда трудовите правоотношения с тях съгласно Кодекса на труда. 
Чл. 11. Функциите на директора в негово отсъствие се изпълняват от определен от него със заповед служител за всеки конкретен случай и за срока на отсъствието му. 
Чл. 12. При осъществяване дейността на Общинското предприятие директорът: 
   1. ръководи и управлява предприятието, съгласно действащите нормативни актове, в съответствие с решенията на Общинския съвет - Бургас и заповедите на Кмета на Община Бургас или определен от него заместник кмет;
	2. управлява предоставеното общинско имущество ефективно и с грижата на добър стопанин;
	3. разработва краткосрочни и дългосрочни програми за развитие на предприятието и осъществява функциите по тяхното изпълнение след утвърждаването им от Кмета на общината;
4. представлява предприятието пред държавните и общински органи и институции, пред съдебните органи, пред банките, пред физически и юридически лица и пред всички трети лица;
5. осъществява оперативното ръководство на дейността на предприятието;
6. осъществява сътрудничество с български и международни институции и организации по въпроси, свързани с дейността на предприятието, след съгласуване с кмета на Община Бургас;
7. организира контрола върху финансово – счетоводната дисциплина и ефективното използване на финансовите и материалните активи;
8. изготвя поименно длъжностно щатно разписание и го представя за утвърждаване на кмета на Община Бургас;
9. организира разработването и утвърждава вътрешните актове за дейността на предприятието съгласно действащото законодателство, в т.ч. и правилник за вътрешния трудов ред в предприятието;
10. сключва договори, свързани с дейността на предприятието;
11. дава отчет за дейността на предприятието и за своята дейност пред кмета на Община Бургас; 
12.  организира изготвянето, актуализирането и представянето на Заместник-кмет „Финанси, бюджет и икономика“ на Община Бургас:
а/ проект на бюджетната сметка за съответната година (прогноза за очакваните приходи и необходимите разходи, свързани с придобиването, управлението и разпореждането с имоти – общинска собственост);
б/ периодични отчети за осъществената стопанска дейност на Предприятието, в
разпоредените срокове.
13. Изработва и утвърждава длъжностните характеристики на работниците и служителите на предприятието;
14. Сключва, изменя и прекратява трудовите договори на работещите в Предприятието;
15. Налага дисциплинарни наказания и извършва всякакви други дейности в качеството си на работодател по смисъла на Кодекса на труда;
16. Изпълнява и други служебни задачи, възложени му от Кмета на Община Бургас или определен негов заместник.
Чл. 13. Кметът на Община Бургас утвърждава длъжностното щатно разписание на предприятието. 


ГЛАВА ЧЕТВЪРТА
ФИНАНСИРАНЕ НА ОБЩИНСКОТО ПРЕДПРИЯТИЕ

Чл. 14. (1) Дейността на Общинското предприятие се финансира от бюджета на Община Бургас, местни дейности по пълна бюджетна класификация за текущата бюджетна година.   
Чл. 15. Периодичният контрол по изпълнение на утвърдения бюджет се осъществява от съответната финансова дирекция при Община Бургас. 
Чл. 16. Цялостният контрол по изпълнение дейността на ОП „Обреден комплекс - Бургас“ се осъществява от Кмета на Община Бургас или упъномощен със заповед на кмета на Община Бургас заместник-кмет. 
Чл. 17.  Предприятието осъществява счетоводната си дейност, съгласно изискванията на Закона за счетоводството и утвърдената счетоводна политика на Община Бургас. Предприятието води отделна аналитична отчетност за приходите си и извършваната дейност. 
Чл. 18. Годишните брутни приходи на предприятието се установяват въз основа на годишен счетоводен отчет. 
Чл. 19. Разходите на предприятието са в рамките на утвърдения годишен бюджетен кредит. 
Чл. 20. Реализираните приходи от дейността на предприятието се внасят в бюджета на Община Бургас.

ГЛАВА ПЕТА
ПРАВА И ЗАДЪЛЖЕНИЯ ПО 
ОТНОШЕНИЕ НА ПРЕДОСТАВЕНОТО ОБЩИНСКО ИМУЩЕСТВО

Чл. 21. Общинско предприятие „Обреден комплекс - Бургас“ извършва дейността си чрез имуществото, предоставено с Решение на общински съвет – Бургас, съгласно Приложение № 2, неразделна част от този правилник.
Чл. 22. ОП „Обреден комплекс - Бургас“ има следните права и задължения по отношение на предоставеното имущество: 
1. управлява предоставените му недвижими имоти - общинска собственост и събира приходите от такси, наеми, цени на услуги и други,  свързани с тяхното ползване.
2. осигурява приемането и предаването на дадените от Община Бургас под наем или под друга форма имоти по Приложение № 1 или на части от тях, предоставени му за управление.
3. осъществява контрол по изпълнението на сключените от Община Бургас договори за имотите или части от тях, предоставени му за управление.
4. организира и управлява своевременното събиране на наемите и другите приходи от имотите, като създава необходимата за това техническа и счетоводна отчетност.
5. подготвя пълната документация, ведно със съответните действия за прекратяване или разваляне на сключените договори за предоставените му за управление имоти.
6. осъществява изпълнението на заповедите за изземване на предоставените му за управление недвижими имоти - общинска собственост, които се владеят или държат без правно основание от трети лица, не се използват по предназначение или необходимостта от тях е отпаднала.
7. създава условия за достъп и ползване на предоставените му за управление недвижими имоти - общинска собственост от физически и юридически лица, срещу заплащане на съответните такси, наеми и/или цени на услуги, определени от Общински съвет - Бургас.
8. своевременно представя информация в Дирекция “Управление на общинската собственост” при Община Бургас за свободни или освобождаващи се от наематели или ползватели имоти - общинска собственост, предоставени му за управление.

ЗАКЛЮЧИТЕЛНИ РАЗПОРЕДБИ

§ 1. Този правилник се приема на основание чл. 52, ал. 3 от Закона за общинската собственост и влиза в сила от 01.01.2021 г.
§ 2. За неуредените с този правилник въпроси се прилагат разпоредбите на действащото законодателство на Република България и актовете на органите на местно самоуправление в Община Бургас. 
Настоящият правилник е приет с Решение по т. 6 от Протокол № 18/21.12.2020 г. на Общински съвет – Бургас. 



Председател на Общински съвет Бургас:
				     		
/Проф. д-р Севдалина Турманова/
  


Секретар на Община Бургас:
    
/Божидар Кънчев/	























Приложение № 1 към чл.5, ал.1

	ОП „ОБРЕДЕН КОМПЛЕКС” 
ОРГАНИЗАЦИОННО - УПРАВЛЕНСКА СТРУКТУРА И ЧИСЛЕН СЪСТАВ

	 
	Численост на персонала /бр/
	 

	РЪКОВОДСТВО
	 
	 

	Директор
	1
	 

	Главен счетоводител
	1
	 

	АНАЛИТИЧНИ СПЕЦИАЛИСТИ И АДМИНИСТРАТИВЕН ПЕРСОНАЛ
	5
	 

	ПЕРСОНАЛ ЗАЕТ С УСЛУГИ НА НАСЕЛЕНИЕТО
	20
	 

	ОПЕРАТОРИ НА МАШИНИ И СЪОРАЖЕНИЯ И ТРАНСПОРТНИ СРЕДСТВА
	4
	 

	ПРОФЕСИИ НЕИЗИСКВАЩИ СПЕЦИАЛНА КВАЛИФИКАЦИЯ
	14
	 

	ОБЩО 
	45
	


















Приложение № 2 към чл.20, ал.1
(изм. Протокол №46/20.12.2022 г.)

Списък на имотите, които се предоставят за управление и поддръжка на Общинско предприятие „Обреден комплекс - Бургас“

	№
	Имот

	1.
	Територията на Гробищен парк

	2.
	Дом на покойника 

	3.
	Териториите на гробищните паркове в кварталите

	4.
	Ритуална зала, подблоково помещение, застроено на 370,40 кв. м. с 25,16 % ид. части от общите части на сградата и правото на строеж в/у държавна земя, находяща се в гр. Бургас, к-с „Братя Миладинови“, ул. „Вардар“ № 1, партер, с идентификатор 07079.620.201.1.164 по КК на гр. Бургас.
	Акт № 957 / 15.09.1998г.
	Публична общинска собственост

	5.
	Административно пемощение в подблоковото пространство на бл. 518,  застроено на 266,1 кв. м. с 2,05 % ид. части от общите части на сградата и правото на строеж в/у държавен терен, състоящо се от приемна, канцеларии – 6 броя, коридор и санитарен възел, находящ се в гр. Бургас, ул. „Иван Богоров“ №20.
	Акт № 1040 / 18.11.1998г.
	Публична общинска собственост

	
6.
	Подблоково помещение на II партер до вх. Г, застроено на 330,9 кв. м. и складове в сутерен с обща застр. площ 112.81 кв. м. ведно с 4,133 % ид. части от общите части на сградата и правото на строеж в/у държавен терен, находящ се в гр. Бургас, ЦГЧ изток, ул. „Оборище“ №85, в подблоковото пространство на бл. 518.
	Акт №1039/18.11.1998г.
	Частна общинска собственост




